Diari Oficial de la Generalitat Valenciana


Sumari del DOGV 7725, del 22-02-2016 (2016/1090)

RESOLUCIÓ d'1 de febrer de 2016, del director general de Medi Natural i d'Avaluació Ambiental, per la qual s'ordena la publicació de la part dispositiva de la sentència de 15 d'abril de 2015, de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu número 109/2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7725

Data del DOGV
:   22-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1090


Data del document
:   01-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * legislació

RESOLUCIÓ d'1 de febrer de 2016, del director general de Medi Natural i d'Avaluació Ambiental, per la qual s'ordena la publicació de la part dispositiva de la sentència de 15 d'abril de 2015, de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu número 109/2010.  
 [2016/1090]  
El 16 de febrer de 2010 es va publicar el Decret 31/2010, del Consell, pel qual s'aprova el Pla d'ordenació dels recursos naturals del sistema de zones humides del sud d'Alacant, i el 24 de febrer el Decret 36/2010, del Consell, pel qual s'aprova el Pla rector d'ús i gestió del Parc Natural de les Llacunes de la Mata i Torrevieja.  
  
Per acord de la Sala Contenciosa Administrativa, comunicat per mitjà d'ofici de 3 de juny de 2015, es remet l'expedient i testimoni de la resolució dictada per la Secció Quinta de la Sala Contenciosa Administrativa del Tribunal Superior de Justícia de la Comunitat Valenciana, en virtut de recurs contenciós interposat contra els decrets 31/2010, de 12 de febrer, i 36/2010, de 19 de febrer, ambdós del Consell, que ha quedat ferm.  
En virtut de l'esmentada sentència i de la part dispositiva que es reproduïx, es procedix a modificar la zonificació de les parcel·les afectades per la resolució judicial en el sentit que indica aquesta.  
Per això, i en compliment del que establixen els articles 103 i 104 de la Llei 29/1998, de 13 de juliol, reguladora de la jurisdicció contenciosa administrativa, és procedent portar a efecte el que disposa la precitada sentència, per la qual cosa, de conformitat amb l'article 12.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 13 del Decret 158/2015, de 18 de septembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, resolc:  
  
  
Únic  
La publicació en el Diari Oficial de la Comunitat Valenciana de la part dispositiva de la Sentència número 109/2010, de 3 de juny de 2012, del Tribunal Superior de Justícia de la Comunitat Valenciana, Sala Contenciosa Administrativa, Secció Primera, que conté la decisió següent:  
  
«Decidim  
1) Estimar el recurs plantejat per Seyva, SL contra Decret del Govern Valencià 31/2010, de data 12 de febrer, del Consell, pel qual s'aprova el Pla D'ordenació de recursos naturals del sistema de zones humides del sud d'Alacant (d'ara en avant, PORN) publicat en el Diari Oficial de la Comunitat Valenciana número 6207, de data 16 de febrer de 2010, i 36/2010, de data 19 de febrer, del Consell, pel qual s'aprova el Pla rector d'ús i gestió del Parc Natural de les Llacunes de la Mata i Torrevieja, publicat en el Diari Oficial de la Comunitat Valenciana número 6213, de data 24 de febrer de 2010». Es decreta la nul·litat de les resolucions impugnades només respecte a les parcel·les de la part recurrent, en els termes següents:  
1. Es declara la nul·litat del plànol d'ordenació número 16 del PORN, en relació amb els articles 122.1 i 126 d'aquest, i els articles 4.4 i 6.2 del PRUG, per qualificar arbitràriament les parcel·les AH-49B (3509,62 m²t), H47-B (4505,80 m²t) i AH-54 (13.360,62 m²t) com a Àrees de zona verda i les parcel·les ZR 39-40 (23.910,64 m²t), 6-41-B (1070,04 m²t) i ZR 42-43 (27.007,66 m²t) com a Àrees urbanitzables quan aquestes són solars - sòl urbà consolidat per la urbanització es condemna la Generalitat Valenciana a prendre les dites parcel·les i qualificar-les com a sòl urbà per la urbanització - solar a l'empara del que disposa l'article 118 del PORN.  
2. Tot això sense expressa condemna en costes.»  
  
València, 1 de febrer de 2016.- El director general de Medi Natural i d- Avaluació Ambiental: Antoni Marzo i Pastor.